OpenLLM-France/wikimedia huggingface dataset:
# Jaime Rosales

Jaime Rosales (Bartzelona, 1970), zinema zuzendaria da. Las horas del día lehenengo filmarekin (2003) Nazioarteko Kritikaren Saria jaso zuen Cannesen, eta polibisioa –pantaila bitan zatituz errealitate bera eta aldi berean desberdina adieraztea– teknika berritzailearekin La Soledad pelikulak (2007) film eta zuzendari onenaren Goya saria irabazi du 2008an. Urte horretako Donostiako Zinemaldian aurkeztu du hirugarren lana: Tiro bat buruan. ETAk Capbretonen hildako guardia zibilen gertakaria oinarri hartuta, elkarrizketarik gabeko pelikula egin du.

## Filmografia

| Urtea | Filma |
| 2003 | Las horas del día |
| 2007 | La Soledad |
| 2008 | Tiro bat buruan |
| 2012 | Sueño y silencio |
| 2014 | Hermosa juventud |
| 2018 | Petra |

## Erreferentziak

* ↑ «'Tiro bat buruan' filmak irabazi du Espainiako filmik onenaren Fotogramas saria» Argia 2009-3-2.

## Kanpo estekak

* Elkarrizketa Jaime Rosales zuzendariari Argia aldizkarian.
* Jaime Rosalesi grabatutako elkarrizketaren bideoa Argian.
* Datuak: Q3121346
* Multimedia: Jaime Rosales / Q3121346
# Jaime Santos Latasa

Jaime Santos Latasa, (Donostia, 1996ko uztailaren 3a) gipuzkoar xakelaria da. Gaztetatik Leonen bizi izan da eta han hasi zuen bere xakelari karrera. Nazioarteko Maisu Handia. 2020ko urriko FIDEren zerrenda munduko 327.a zen, 2.602ko ELOarekin.
Marcelino Sión Castro leondar maisu handiaren ikaslea, bertan bizi da. Bere estilo azkarragatik nabarmentzen da.

## Kanpo estekak

* Datuak: Q27531181
* Multimedia: Jaime Santos Latasa / Q27531181
# Jaime Yoshiyama Tanaka

Jaime Yoshiyama Tanaka (Huancayo, Junínko departamentua, Peru, 1944ko uztailaren 22a) Peruko ingeniaria eta politikaria da.
# Jaime Rodríguez

Jaime Alberto Rodríguez Jiménez (1959ko urtarrilaren 17a - ) El Salvadorko futbolaria izan zen.

## Selekzio nazionala

El Salvadorko selekzioarekin :
| Urtea | Partida | Gol |
| 1979 | | |
| 1980 | | |
| 1981 | | |
| 1982 | | |
| 1983 | | |
| 1984 | | |
| 1985 | | |
| 1986 | | |
| 1987 | | |
| 1988 | | |
| 1989 | 8 | 1 |
| Guztira | 8+ | 1+ |

## Kanpo loturak

* National Football Teams
* (Japonieraz) J.League Data Site
* Datuak: Q167116
# Jaime Urrutia

Jaime Urrutia (Madril, 1958ko ekainaren 21a) La movida madrileña mugimenduko musikagile, gitarrajole eta abeslaria da.
Ejecutivos Agresivos taldean hasi zen musika munduan. 1981-1999 bitartean, Ferni Presas eta Edi Clavorekin batera, Gabinete Caligari osatu zuen. Taldeak arrakasta handia lortu zuen Cuatro rosas (1984), Al Calor del Amor en un Bar (1986), Camino Soria (1987) eta Privado (1987) diskoekin. Subid la Música albumaren porrotaren ostean, taldea desegin zen, eta Jaimek bakarlari ibilbidea hasi zuen.

## Diskografia
### Gabinete Caligarirekin

* Parálisis Permanente/Gabinete Caligari (Tic Tac, 1982/Tres Cipreses, 1983). Split EP.
* Olor a carne quemada / ¿Cómo perdimos Berlín? (Tres Cipreses, 1982). 7".
* Obediencia (Tres Cipreses), 1982). EP.
* Que Dios Reparta Suerte (Discos Radiactivos Organizados/Tres Cipreses, 1983)
* Cuatro Rosas (Discos Radiactivos Organizados/Tres Cipreses, 1985). Mini LP.
* Al Calor del Amor en un Bar (Discos Radiactivos Organizados|/Tres Cipreses, 1986)
* Camino Soria (EMI, 1987)
* Privado (EMI, 1989)
* Cien Mil Vueltas (EMI, 1991)
* Gabinetissimo (Mercury Records, 1995)
* ¡Subid la Música! (Get, 1998)

### Bakarrik

* Patente de Corso 2002
* El Muchacho Eléctrico 2005
* Jaime Urrutia en Joy 2007
* Lo Que No Está Escrito 2010

## Ikus gainera

* Gabinete Caligari

## Erreferentziak

* ↑ Gabinete Caligari Lafonoteca.net
* ↑ Jaime Urrutia Lafonoteca.net
* Datuak: Q9010623
# Jaime Valdivielso

Jaime Valdivielso de Cué (Laudio, 1940ko martxoaren 8a - 2016ko martxoaren 14a) arabar enpresaburu eta politikaria izan zen. Vidrieras de Llodio SA (Villosa) enpresan hasi zen lanean eta 1973an jaioterriko alkate izendatu zuten. 1994an eta 1999an eurodiputatu hautatu zuten Alderdi Popularraren zerrendetan.
# Jaime Paz Zamora

Jaime Paz Zamora (Cochabamba, Bolivia, 1939ko apirilaren 15a) boliviar politikaria da.

## Biografia

Errepublikako lehendakari izan zen 1989tik 1993ra. Filosofia eta Politika Zientzietako ikasketak egin zituen. Boliviako lehendakariordetzarako hautagai izan zen 1980an Movimiento de la Izquierda Revolucionaria (MIR) alderdi sozialdemokrataren buruzagi gisa, Hernán Siles Zuazo lehendakari zela. Unión Democrática Popular (UDP) koalizioaren laguntza izan zuen MIRek, hain justu, komunistek eta bere osaba Víctor Paz Estenssoro eta Silesek sortutako Movimiento Nacionalista Revolucionario (MNR) alderdiak osatzen zuten koalizioaren laguntza. Irabazle atera zen arren, estatu-kolpe batek gobernua eskuratzea eragotzi zion 1982ra arte. Koalizio horrek berak Paz Estenssorori eman zion agintea 1985ean. 1989an, Alianza Democrática Nacionalista (ADN) alderdiarekin ituna egin ondoren, Boliviako lehendakaritza lortu zuen. 1997an, agintaldia bukatu eta lau urtera, berriro aurkeztu zen lehendakaritzarako hauteskundeetara, baina ADNko buru Hugo Banzerrek garaitu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q555207
* Multimedia: Jaime Paz Zamora / Q555207
# Jasone Agirre

Jasone Agirre Garitaonandia (Abadiño, Bizkaia, 1968ko maiatzaren 27a) euskal kazetari eta EH Bilduko politikari eta legebiltzarkide ohia da.

## Biografia

Durangon bizi da eta Gerediaga Elkarteko kidea da.

## Ibilbidea

1991tik EITBko albistegietan egiten du lan. Gainera, Erredakzio Kontseiluko sortzaileetako bat izan zen eta Berdintasun Batzordeko kide ere bada. 2016ko Eusko Legebiltzarrerako hauteskundeetan EH Bilduko Bizkaiko zerrendaburua izan zen. 2023ko hauteskundeetan Senaturako aurkeztu zen.

## Argitalpenak

* Zenbait artikulu

## Erreferentziak

* ↑ «Parlamento Vasco - Parlamentarios y Órganos - Fichas personales» www.legebiltzarra.eus (Noiz kontsultatua: 2023-09-15).
* ↑ (Gaztelaniaz) «La periodista Jasone Agirre encabezará la lista de EH Bildu en Bizkaia» EITB (Noiz kontsultatua: 2023-09-15).
* ↑ (Gaztelaniaz) Vasco, Eusko Jaurlaritza-Gobierno. (2022-07-19). «Jasone Agirre Garitaonaindia» www.euskadi.eus (Noiz kontsultatua: 2023-09-15).
* ↑ (Gaztelaniaz) «Así ha sido la presentación de Jasone Agirre como candidata de EH Bildu por Bizkaia» www.elcorreo.com 2016-08-08 (Noiz kontsultatua: 2023-09-15).
* ↑ (Gaztelaniaz) «Así ha sido la presentación de Jasone Agirre como candidata de EH Bildu por Bizkaia» www.elcorreo.com 2016-08-08 (Noiz kontsultatua: 2023-09-15).
* ↑ (Gaztelaniaz) «Artículos escritos por Jasone Agirre Garitaonandia» El Correo (Noiz kontsultatua: 2023-09-15).

## Kanpo estekak

* Jasone Agirreren Twitter profila
* Datuak: Q30335984
* Multimedia: Jasone Agirre / Q30335984
# Jasone Miranda-Bilbao

Jasone Miranda-Bilbao (Bilbo, Bizkaia, 1964) artista eta arte komisarioa da. Argazkian, bideoetan eta eskulturan aritzen da.

## Bizitza
### Formakuntza

Jasone Arrietan, Londresen eta New Delhin bizi eta lan egiten duen artista da. Arte Ederretan lizentziaduna da Winchester School of Art-en (Erresuma Batua, 1994). Halaber, Arte Modernoaren Historia eta Teoria Masterra egin zuen Chelsea College of Art and Design-en (Londres, 1999) eta Fine Arts doktoregoa egin zuen Goldsmiths College-n, University of London (Londres, 2007).

### Artista ibilbidea

Bere lana nazioartean erakutsi du, artista-egonaldiak egin ditu eta hezkuntzan parte hartu du, besteak beste. 2014an testuinguruak sortzeko eta itzultzeko helburuarekin Ideas travel faster than light komisariotza-plataforma sortu zuen (www.ideastravelfasterthanligh.com). Bere jardunaren interes nagusia inguratzen duen munduarekin duen harremana sakonago ulertzea da, eta bere ideiekin kontsekuenteak diren eta berak egiten duen guztia barne hartzen duten bizitzeko eta lan egiteko moduak sortzea.

## Erakusketak

* Filet (London, UK)
* 2013an erakusketa bat inauguratuko zuen Barodako Unibertsitateko Arte Ederren Fakultatean, Indiako Vadodara hirian.Vadodarako egoitza-programa batean parte hartu zuen, Etxepare Euskal Institutuaren laguntzarekin.
* 2023an The ground wants to be sky erakusketa antolatu zuen Arrietan.
* 2024an Untamed objects (Etxekotu gabeko objektuak) izeneko erakusketa jarri zuen (New Delhiko (India) Cervantes Institutuan.
* 2024an Urrea. Zilarra erakusketa antolatu zuen Arrietako elizpean. Euskal Herriko, Indiako eta Erresuma Batuko 32 sortzaileri lanez osatutako erakusketa. Arrietako Udalaren, Bizkaiko Foru Aldundiaren eta Eusko Jaurlaritzaren laguntza izan zuen.
* 2024an Planetary Scale erakusketa kudeatu zuen Londresen

## Erreferentziak

* 1 2 «jasone miranda-bilbao» eremuak (Noiz kontsultatua: 2024-09-13).
* 1 2 «Jasone Miranda Bilbao: exposición en solitario en la India» www.etxepare.eus (Noiz kontsultatua: 2024-09-13).
* ↑ «The ground wants to be sky» Jasone M-Bilbao (Noiz kontsultatua: 2024-09-13).
* ↑ «Cultural activities of Instituto Cervantes» cultura.cervantes.es (Noiz kontsultatua: 2024-09-13).
* ↑ «Berria» Berria 2024-09-13 (Noiz kontsultatua: 2024-09-13).
* ↑ «Planetary Scale» Jasone M-Bilbao (Noiz kontsultatua: 2024-09-13).

## Kanpo estekak

* Datuak: Q130295387
# Jasone Mendizabal Altuna

Jasone Mendizabal Altuna (Arrasate, Gipuzkoa, 1968) Topagunea Euskara Elkarteen Federazioko zuzendari orokorra da.

## Biografia
### Kudeatzaile

Enpresa Zientzietan Lizentziatua da. Arrasate Euskaldun Dezagun elkartean urteetan ibili ostean, 2001ean Topagunea Euskara Elkarteen Federazioaren zuzendari-ardura hartu zuen.Ehunka euskara elkarte eta euskaltzale taldek osatzen duten Topaguneko zuzendaria da. 1997an sortutako elkartearen lehen egiteko nagusiak euskara elkarteen saretzea, euskarazko kultur eskaintza sustatzea eta euskarazko hedabideen aldeko apustua artikulatzea izan ziren. Tokikom izango zena garatzeko oinarri nagusiak jarri ziren orduan.
2022an Euskaltzaleen Topaguneak 25 urte bete zituen, eta urteurren ekitaldia egin zuten Donostiako Aquarium-ean. Ekitaldian egindako ibilbidearen aitorpenak bere lekua izan bazuen ere, batez ere aurrera begira jarri zen Topagunea urteurren ekitaldian. Euskararen biziberritze prozesuan beste fase bati ekiteko unea dela iritzita, gogoeta prozesua iragarri zuen Jasone Mendizabal zuzendariak.

### Zutabegile

Jasone Mendizabal Berria egunkariko zutabegilea da.

## Erreferentzia

* ↑ «Jasone Mendizabal Altuna» www.ueu.eus (Noiz kontsultatua: 2023-11-18).
* ↑ «Jasone Mendizabal: 'Diskurtsoaren lanketan eta sensibilizazinoan ikusi doguz hutsune handienak'» bizkaie.biz (Noiz kontsultatua: 2023-11-18).
* ↑ «Jasone Mendizabal: "Sorreratik ditugu hedabideak erdigunean" - Uribe kosta» Hiruka.eus (Noiz kontsultatua: 2023-11-21).
* ↑ «Jasone Mendizabal: "Gauza berriak egiteko gogo eta indar handiarekin dago Euskaltzaleen Topagunea" - Debagoiena» Goiena.eus (Noiz kontsultatua: 2023-11-21).
* ↑ Altuna, Jasone Mendizabal. (2023-11-19). «Jasone Mendizabal Altuna» Berria (Noiz kontsultatua: 2023-11-18).

## Kanpo estekak

* Elkarrizketa: Indarrak batzea da hedabideok ditugun erronkei aurre egiteko ikusten dugun aukera bakarra Goiena, 2012.03.16
* Elkarrizketa:Elkarri ilusioa kutsatzeko jaia da Txintxarri, 2015.10.05
* Jasone Mendizabal "Batera Jauzi" prosezuaz YouTube, 2023
* Elkarrizketa: Ekarpenetako bat izan da hizkuntza minak kontuan hartzea Berria, 2023.11.17
* Datuak: Q123479074
# Jasone

Jasone euskarazko emakumezko pertsona-izena da, kristau jatorrikoa, Andre Mariaren Jasokundearen mirarian oinarritua.
Baliokide hauek ditu izenak beste hizkuntza batzuetan:
| gaztelaniaz | Asunción (Asun txikigarria) |
| alemanez | Assumption, Assunta |
| katalanez | Assumpció, Assumpta |
| frantsesez | Assomption |
| ingelesez | Assumption |
| italieraz | Assunzione, Assunta |
| portugesez | Assunção |
| venezieraz | Asunzsion |
Hego Euskal Herrian ohikoak dira Asun, Axun eta Mariasun hipokoristikoak, gaztelaniazko formatik eratorriak, baina Euskaltzaindiak ez ditu bere izendegian aipatzen. Bai ordea Asuntzi forma.

## Jasone izena duten pertsona ezagunak

| Izen-abizenak | Jarduera | Jaiolekua | jaiotza data |
| Jasone Agirre Garitaonandia | kazetari politikari | Abadiño | 1968-05-27 |
| Jasone Cenoz | unibertsitateko irakasle hizkuntzalari | | 1960 |
| Jasone Osoro | idazle kazetari gidoilari | Elgoibar | 1971-08-12 |

## Erreferentziak

* ↑ «Jasone - Pertsona-izenak - EODA» www.euskaltzaindia.eus (Noiz kontsultatua: 2019-07-29).

## Ikus, gainera

* Igone

## Kanpo estekak

* Datuak: Q21279628
# Jasone Aretxabaleta

Miren Jasone Aretxabaleta Osa, (Markina-Xemein, 1963ko urriaren 20a) kazetaria da.

## Telebista ibilbidea

1980 hamarkadan hasieran hasi zen ETBn lanean.
TVEn egon zen aldi batez lanean euskarazko telebista saio bat aurkezten.
1988an itzuli zen ETBra, eta 1990 hamarkadan, kazetari ezaguna izan zen Euskal Herrian. ETB 1eko Gaur Egun albistegia aurkeztu zuen.
Informatiboez gain, Asier Odriozolarekin batera Goraintzi izeneko programa bat aurkeztu zuen 1994an.
Ondoren Madrilen egon zen ETBko informatiboetarako korrespoltsal gisa. Batez ere Auzitegi goreneko eta Auzitegi nazionaleko albisteak emanez.

## Komunikazioa eta marketina

1999an, Josu Jon Imazek jeltzaleak deituta, bere komunikazio taldera joan zen lanera Eusko Jaurlaritzara.
2000tik SPRI-ko marketin eta komunikazioa arduraduna. Turismo arloko marketinean lan egin du, eta baita industria eta euskara arloan ere. Patxi Lopez lehendakari zenea, Aretxabaleta kaleratu egin zuten, baina epaileak arrazoi ideologikoengatik kaleratu zela ebatzi zuen eta lanpostuan berriro hartu behar izan zuten.

## Erreferentziak

* ↑ «Spriko langile bat arrazoi ideologikoengatik bota zuten, epai baten arabera» sustatu.eus (Noiz kontsultatua: 2020-04-02).
* ↑ «Jasone Aretxabaleta: 'Kazetari baino, farandulera edo folklorika izan nahi nuen'» www.eitb.eus (Noiz kontsultatua: 2020-04-02).
* ↑ Alzuru, Jone Bastida. «Euskarak arlo sozioekonomikoan dituen erronkak landuko dituzte Jagon jardunaldietan» Berria (Noiz kontsultatua: 2020-04-02).

## Kanpo estekak

* Datuak: Q89285863
# Jasonville (Indiana)

Jasonville Indianako hiri bat da. Greene konderrian kokatua dago. 2010ean 2.222 biztanle zituen, 3,39 kilometro koadrotan banatuta.

## Ikus, gainera

* Greene konderria

## Kanpo estekak

* Datuak: Q2610564
* Multimedia: Jasonville, Indiana / Q2610564
# Jason and the Argonauts (1963ko filma)

Jason and the Argonauts (euskaraz Jason eta Argonautak) 1963ko Don Chaffey ingeles zinema zuzendariaren abenturazko filma bat da. Apolonio Rodaskoaren Argonautika eta Greziar mitologiako Jason heroia eta Argonautetan oinarritua dago. Todd Armstrong, Nancy Kovack, Honor Blackman eta Gary Raymond aktoreek antzeztu zuten.
Efektu bereziak Ray Harryhausen ospetsuak burutu zituen, zalantzarik gabe, filmaren ikur eta unerik ospetsuena, bai eta efektu berezien historiako eszena ospetsuenetakoa ere, eskeletoen borroka eszena da. Soinu banda Bernard Herrmann musikagileak konposatu zuen.

## Argumentua

Oharra: Atal honek istorio osoa edo amaiera argitzen du.
Jasonek (Todd Armstrong) Tesaliako tronua lagako duela iragarri du. Baina Peliasek (Douglas Wilmer) Koltxisera bidai dezala esan eta Jasonek kasu egingo dio, Argonautekin egun askoz nabigatu eta Greziara iritsiko direlarik. Baina bidaian zehar brontzezko erraldoiei eta hainbat mustruoei aurre egin beharko diete, nahiz eta jainkoen erregina den Hera (Honor Blackman) jainkosaren babespean egon.

## Aktoreak

* Todd Armstrong: Jason
* Nancy Kovack: Medea
* Gary Raymond: Akasto
* Laurence Naismith: Argos
* Niall MacGinnis: Zeus
* Michael Gwynn: Hermes
* Douglas Wilmer: Pelias
* Jack Gwillim: Eetes erregea
* Honor Blackman: Hera
* John Cairney: Hilas
* Patrick Troughton: Fineo
* Andrew Faulds: Falero
* Nigel Green: Herkules
* Ennio Antonelli. Dmitrius (krediturik gabe)
* John Crawford: Polux (krediturik gabe)
* Aldo Cristiani: Lintzeo (krediturik gabe)
* Ferdinando Poggi: Kastor (krediturik gabe)
* Davina Taylor: Briseida (krediturik gabe)
* William Gudgeon: Triton (krediturik gabe)

## Kanpo estekak

* Jason and the Argonauts filmarn IMDBko fitxa irakurgai (Ingelesez)
* Datuak: Q785555
* Multimedia: Jason and the Argonauts (1963 film) / Q785555
# Irlandar Aliantza Unionista

Irlandar Aliantza Unionista, ingelesez: Irish Unionist Alliance edo IUA, baita Irlandar Alderdi Unionista, ingelesez: Irish Unionist Party, edo Unionistak bezala ezaguna ere, Irlandako alderdi unionista bat izan zen. Eskuineko ideologia kontserbadorea zuen, bere kideen artean Irlanda osoan bizi ziren jauntxo eta merkatari anglo-irlandar protestanteak zeuden.
1891an sortu zen, aurreko Irlandar Batasun Unionista eta Abertzalea (1885-1991) alderdi unionista ordezkatuz. Irlanda osoan hedatzen zen, gaur egungo Ipar Irlandara mugatzen diren alderdi unionistak ez bezala, horregatik haien aitzindaria da. XIX. mendea eta XX. mendearen hasieran Ipar Irlanda unionismoaren gotorleku nagusia izan arren, Dublin hiriburuan eta hegoaldeko beste hainbat hiri eta udalerri handietan ere unionistak baitzeuden, irlandar nazionalista eta errepublikarren aurrean gutxiengoa izan arren. Alderdi honetako buruzagi nagusiak Edward James Saunderson eta Arthur Maxwell anglo-irlandarrak izan ziren.
1921ean desegin zen, Hegoaldeko Irlanda eta Irlandako Estatu Askea hedatzearekin bat, Hegoaldeko Irlandako unionista asko Ipar Irlanda edo Erresuma Batuko beste lurraldeetara lekualdatu baitziren.
# Irlandar Boluntarioak

Irlandar Boluntarioak (ingelesez: Irish Volunteers; irlanderaz: Óglaigh na hÉireann) 1913an irlandar nazionalistek sortutako erakunde militar bat izan zen. Irlandar Herri osoaren eskubide eta askatasun amankomunak ziurtatu eta mantentzeko helburuz sortu zen, hots, Home Rule delako legea babestu asmoz. Erakunde hau aurretik Ipar Irlandan sortutako Ulstergo Boluntarioak erakunde militar unionistari emandako erantzuna izan zen.
Irlandar Boluntarioen erakundeko kideak Liga Gaelikoa, Antzinako Hiberniarren Ordena, Sinn Féin, eta sekretuki, Irlandar Anaitasun Errepublikarra erakundeko kide ere baziren. Azken erakunde horretako kideak Irlandar Boluntarioetan ixilean barneratu eta Irlandako Errepublika eratzeko euren helburua lortzeko Irlandar Boluntarioen erakundean esku hartu zuten.

## Eraketa

Ipar Irlandan Ulstergo Boluntarioak erakunde militar unionista sortu zenez, 1913an Edward Carson eta James Craig-ek Irlandar Boluntarioak erakundea sortu zuten. Aurretik Ulstergo Boluntarioak erakunde protestantea Home Rule autogobernu legearen onarpena galerazteko helburuz sortua zen. Irlandako katolikoek erakunde horren sorrera unionistek Erresuma Batuko gobernuari presioa sartzeko gertakaria bezala ikusi zuten. Hau ekidin asmoz, The North Began egunkarian Eoin MacNeill-ek indar militar baten sorreraren inguruko artikulu bat argitaratu zuen. Haren adiksidea zen Michael Joseph O'Rahilly-k, ezizenez The O'Rahilly, MacNeillek proiektu horretan jarrai zezan animatu zuen, hortaz, urte hartako azaroaren 11an Dublin hiriko Wynn's hotelean hamar buruzagi nazionalisten batzartu zen, horien artean Patrick Pearse, Éamonn Ceannt edota Sean MacDermott zudelarik. Guzti horien artean Irlandar Boluntarioak erakundearen sorrera eta eraketa planifikatu zuten.

## Erreferentziak

* 1 2 Irlandar Boluntarioen eraketa, Irlandako Liburutegi Nazionala, 1916ko Altxamendua: Pertsonaiak eta Ikuspuntuak, on-line erakusketa. (Ingelesez)
* ↑ Eoin Neeson, 1916ko Bazkoko Mitoak, Aubane Historical Society, Cork, 2007, ISBN 978-1-903497-34-0.

## Kanpo estekak

* Datuak: Q1074958
* Multimedia: Irish Volunteers (1913) / Q1074958
# Irlandako xirolarrua

Irlandako xirolarrua, Uilleann xirolarrua edota irlandar xirolarru edo gaita (irlanderaz, Píoba uilleann) Irlandako xirolarrua da. Ohikoena Re nagusian findua egotea da; hala ere, batzuk Do nagusian eta Si nagusian finduak daude.
Na Piobairi Uilleann erakunde irlandarrak musika tresna horren inguruan dihardu.

## Iruditegia

* Cillian Vallely irlandar xirolarru-jolea.

## Kanpo estekak

* Na Piobairi Uilleann elkartearen webgune ofiziala (Ingelesez)
* Datuak: Q543833
* Multimedia: Uilleann pipes / Q543833
# Irlandar Brigada

Irlandar Brigada, Irish Brigade edo Irlandar Bandera (ingelesez: Irish Brigade) bezala ere ezaguna, Espainiako Gerra Zibilean matxinatutako tropa faxistei lagundu zieten irlandar boluntario talde bat izan zen. Unitatea Eoin O'Duffyren agindupean zegoen; aurretik jarrera ultrakatoliko eta antikomunistak zituen O'Duffy Army Comrades Association edo blueshirts erakundea sortua zuen Irlandan.
Antolaketari eta garraioari dagokionez zailtasun ugari gainditu ondoren, O 'Duffyko taldea, 700 gizonez osatua, 1936ko amaieran iritsi zen Espainia frankistara, azaroaren 13an, zehazki Caceresko basera. Bere kopurua nahikoa ez zenez unitate militar autonomo bat osatzeko, eta ezin zenez beste boluntario-unitate handiago batean sartu, ez zegoelako, izan ere, O 'Duffyren brigada «Francoren bandora osorik batu zen boluntarioz osatutako indar antolatu bakarra zen», Atzerriko Legioan sartu zen, XV. Banderan.
Jaramako guduan, Andaluzian, gaizki-ulertu bat tarteko, beren bandoko Kanarietako batailoi falangistaren aurka aritu ziren borrokan. Halako akats gehiago, mozkorkeriak eta unitatearen barne-gatazkak tarteko, 1937ko apirila 13an Francok Irlandar Brigada disolbatu eta soldaduak bueltan Irlandara bidali zituen.

## Ikus, gainera

* Connolly zutabea, Espainiako Errepublikaren alde borrokatu zuen unitatea.

## Kanpo estekak

* Datuak: Q179754